
   ВЪВЕДЕНИЕ
      Етичният кодекс на училищната общност представя основните етични принципи, ценности и правила за поведение на всички участници в образователния процес – ученици, педагогически специалисти, непедагогически персонал, родители и представители на училищното ръководство. Етичните правила се прилагат при осъществяване на учебната, административната, възпитателната, организационната и обществената дейност на училището и се основават на действащото законодателство и на общоприетите принципи на професионалната и гражданската етика.

  I. ОСНОВНИ ПОЛОЖЕНИЯ И ЦЕЛИ:
    Основна цел на Етичния кодекс е да създаде ясни стандарти за етично поведение и взаимоотношения в училищната общност. Всеки член на училищната общност: зачита правата и достойнството на останалите; носи отговорност за собственото си поведение; допринася за създаването на позитивна и сигурна среда.
    Етичният кодекс на училищната общност има следните конкретни цели да определи:
· стандартите за професионално и служебно поведение;
· повиши общественото доверие в морала и професионализма на работещите в училището и да издигне неговия престиж;
· да гарантира равнопоставено отношение и не допуска дискриминация на основата на пол, народност, етническа принадлежност, религия, възраст, здравословни проблеми, телосложение, семейно положение и индивидуални навици;
· осигури интелектуално, емоционално, социално, духовно-нравствено и физическо развитие и подкрепа на всеки ученик в съответствие с възрастта, потребностите, способностите и интересите му;
· формира отношения на толерантност и уважение към етническата, националната, културната, езиковата и религиозната идентичност на всеки гражданин, към хората с увреждания.
· да утвърждава уважението към човешкото достойнство и личността;
· да създава условия за безопасна и благоприятна образователна среда;
· да насърчава отговорността, честността, справедливостта и взаимното уважение;
· да предотвратява прояви на насилие, тормоз, унижение, злоупотреба с власт и конфликт на интереси;
· да регламентира механизмите за наблюдение, установяване и докладване на нарушения на етичните правила;
· да подпомага разрешаването на етични конфликти чрез диалог, сътрудничество и законосъобразни действия.

  II. МОРАЛНИ ОТГОВОРНОСТИ КЪМ УЧЕНИЦИТЕ
    В центъра на дейността на училището стои детето/ученикът и неговото право на образование, развитие, сигурност, уважение и подкрепа. При изпълнение на своите задължения всички служители на училището:

· поставят най-добрия интерес на детето/ученикът като водещ принцип;
· се отнасят към всяко дете с уважение, търпение и внимание;
· не допускат физическо, психическо, вербално или друго насилие;
· не допускат дискриминация по какъвто и да е признак;
· зачитат индивидуалните особености, способностите и потребностите на всяко дете;
· насърчават самостоятелността, отговорността и увереността на учениците;
· създават условия за свободно изразяване на мнение, когато то е съобразено с правилата на училищната общност;
· предприемат своевременни действия при установяване на риск за живота, здравето, сигурността или психическото благополучие на детето;
· пазят поверителната информация, станала им известна при или по повод изпълнение на служебните им задължения.

III. МОРАЛНИ ОТГОВОРНОСТИ КЪМ СЕМЕЙСТВОТО
· Родителите / настойниците са партньори на училището в процеса на обучение и възпитание на учениците и всички решения относно развитието на учениците се съгласуват с родителите/настойниците.
· Ръководството на училището създава условия за диалогичност в отношенията със семействата на учениците и гарантира правото на изразяване на мнение и становище по всички въпроси, свързани с обучението и възпитанието на учениците.
· Служителите на училището подкрепят усилията на семействата за отглеждането, обучението и възпитанието на техните деца.
· Служителите на училището зачитат достойнството на всяко семейство, уважават неговия език, обичаи , традиции и култура.
· Педагогическият специалист информира родителите/настойниците за техните права и задължения, както и за правата и задълженията на учениците регламентирани в Закона за предучилищното и училищното образование, Правилника за дейността на СУ „Васил Левски“ и Етичния кодекс на училищната общност.
· Педагогическият специалист своевременно уведомява родителите/настойниците за възможностите за отпускане на стипендии, за извънкласните дейности и работата по проекти, спортни състезания, олимпиади, за общата и/или допълнителната подкрепа, които училището предоставя.
· Педагогическият специалист своевременно уведомява писмено родителите/настойниците за допуснати отсъствия по неуважителни причини, слаби оценки, за възникнали конфликти или проблеми при обучението на ученика с цел превенция на преждевременно напускане на училище.
· Педагогическият специалист разкрива споделена от ученика информация на родителите, само когато тя трябва да бъде разкрита в интерес на детето.
· Служителите в училището не използват служебните си отношения със семейството за лично облагодетелстване.

IV. МОРАЛНИ ОТГОВОРНОСТИ  КЪМ ОБЩЕСТВОТО
Всички служители в училището:
· се стремят да разбират и уважават различните ценности и традиции на различните
култури в общността;
· участват активно в живота на общността и да създават политики, които да
благоприятстват личностното развитие на децата;
· популяризират сред общността правата на децата и тяхното активно включване.

V. ВЗАИМООТНОШЕНИЯ С ОРГАНИЗАЦИОННИТЕ СТРУКТУРИ – ОБЩИНА, РУО И МОН
   Училището осъществява взаимоотношенията си с общината, Регионалното управление на образованието (РУО) и Министерството на образованието и науката (МОН) въз основа на принципите на законност, професионализъм, институционално уважение, прозрачност и добросъвестност.
Ръководството и служителите на училището:
· предоставят своевременна, точна и достоверна информация;
· спазват указанията и изискванията на компетентните институции в рамките на тяхната законова компетентност;
· не прикриват нарушения, пропуски или обстоятелства, които имат значение за сигурността и образованието на учениците;
· поддържат професионална и конструктивна комуникация;
· не използват служебните си отношения за лични облаги или услуги;
· съдействат при проверки и контролни дейности по законоустановения ред.

VI. МОРАЛНИ ОТГОВОРНОСТИ НА УЧЕНИЦИТЕ
Учениците в училището:
· пазят авторитета и доброто име на училището и педагогическите специалисти, които работят с тях;
· уважават различието сред останалите членове в училищната общност, дължащо се на различна етническа, национална, религиозна или друга принадлежност или други личностни различия;
· не пречат на работата на педагогическите специалисти в училището и да им оказват съдействие при необходимост;
· зачитат правата, честта и достойнството на другите, както и не прилагат физическо и психическо насилие

   VII. МОРАЛНИ ОТГОВОРНОСТИ НА РОДИТЕЛИ
Родителите на учениците в училището:
· осигуряват редовното присъствие на децата си в училище;
· съдействат на педагогическите специалисти в процесите по подкрепа за личностно
развитие на учениците;
· присъстват редовно на провежданите родителски срещи;
· спазват правилника за дейността на училището;
· зачитат правата, честта и достойнството на останалите членове на училищната общност.

  VIII.ПРОФЕСИОНАЛНО ПОВЕДЕНИЕ
    Педагогическите специалисти и служителите изпълняват служебните си задължения компетентно, добросъвестно, безпристрастно и отговорно.
Професионалното поведение включва:
· спазване на законите, вътрешните правила и професионалните стандарти;
· постоянно повишаване на професионалната компетентност;
· обективност при оценяване на знанията и поведението на учениците;
· недопускане на фаворизиране или преднамерено негативно отношение;
· коректна и уважителна комуникация с ученици, родители, колеги и институции;
· използване на служебната информация само за служебни цели;
· опазване авторитета на училището;
· недопускане на поведение, което уронва достойнството на ученици или колеги;
· отговорно използване на електронни средства и социални мрежи, когато поведението е свързано с професионалната дейност.
   Недопустимо е използването на служебното положение за оказване на неправомерен натиск, получаване на лични облаги или предоставяне на неправомерни предимства.

  IX. КОНФЛИКТ НА ИНТЕРЕСИ
· Педагогическите специалисти не могат да извършват срещу заплащане обучение или подкрепа на ученици, с които работят в училището, ако това заплащане е от името и за сметка на учениците, включително със средства от училищното настоятелство.
· Служителите не може да използват служебното си положение за лично и/или семейно облагодетелстване.
· Служителите трябва да избягват всякакви ситуации, които могат да доведат до конфликт на интереси, а при появява са длъжни незабавни да информират прекия си ръководител.

X. КОМИСИЯ ПО ЕТИКА
    За спазване разпоредбите на етичния кодекс на училищната общност се създава
комисия по етика, назначена със заповед на директора и в състав от представители на:
- педагогически персонал: М. Илиева – старши учител; Кр. Христова – старши учител; А. Ибрямова - учител
- непедагогически персонал: Д. Добрева - ЗАС
 Комисията се председателства от: Д. Христова - Директор
   Функции на комисията по етика:
✓ дава тълкувания на Етичния кодекс на училищната общност;
✓ взема отношение по сигнали и жалби, свързани със спазването на този кодекс;
✓ допринася за издигането на авторитета на училището;
✓ укрепва свободата на словото, защитавайки правата на учителите, учениците и други членове на училищната общност;
✓ осъществява контрол по спазване на нормите на настоящия Етичен кодекс.
• Сигналите за нарушенията се приемат в училището и се регистрират във входящия дневник – регистър. 
• Всеки постъпил сигнал се разглежда от комисията в двуседмичен срок. След разглеждането му, комисията излиза с мотивирано становище.
• Всички постъпили сигнали се разглеждат от комисията на нейни заседания, за което
се води протокол.
• Комисията съставя становище по разгледаните проблеми и предоставя копие от
становището на заинтересованите лица.
• Комисията не разглежда анонимни сигнали, освен в случаите , когато сигналът
съдържа информация за дете/ ученик в риск или за насилие над дете/ ученик.
• Комисията разглежда и устни сигнали, когато те съдържат информация за
дете/ученик в риск или за насилие, тормоз над дете/ ученик.
• Членовете на комисията вземат решения с явно гласуване и обикновено мнозинство-
50 + 1 присъстващи членове.
• Комисията отчита дейността си пред педагогическия съвет веднъж годишно.

     ЗАКЛЮЧИТЕЛНИ РАЗПОРЕДБИ
§ 1. Етичният кодекс на училищната общност в СУ „Васил Левски“ е разработен на основание чл. 175, ал. 1 от Закона за предучилищното и училищното образование, при спазване на реда и условията за приемането му, съгласно цитирания закон.
§ 2. Етичният кодекс на СУ „Васил Левски“ приет на заседание на ПС, 

§ 3. Етичният кодекс на СУ „Васил Левски“ влиза в сила от датата на утвърждаването му със заповед на директора.
§ 4. Копие от Етичния кодекс на училищната общност се предоставя в учителската стая на СУ „Васил Левски“, на информационното табло на входа на училището.
§ 5. Етичният кодекс на СУ „Васил Левски“ се публикува на интернет страницата на училището след утвърждаването му със заповед на директора.
§ 6. Етичният кодекс на училищната общност може да бъде актуализиран и променян при условията и по реда, по който е приет.

